b'\n_START_ARTICLE_\nHamar\xc3\xb8ytindan\n_START_PARAGRAPH_\nHamar\xc3\xb8ytindan er en sammenhengende  rekke med  fjell og topper som strekker seg over 13 kilometer langs vestkysten av halv\xc3\xb8ya Hamar\xc3\xb8ya iHamar\xc3\xb8y kommune i Nordland, _NEWLINE_Fjellrekken  begynner ved den lille osen Leira s\xc3\xb8r for Fikke ved Buv\xc3\xa5g og strekker seg s\xc3\xb8rover til Ut\xc3\xa5kervika ved \xc3\x98kssundet nord for Skutvik, og best\xc3\xa5r av 19 fjell i tillegg til andre topper og h\xc3\xb8yder. Det h\xc3\xb8yeste er V\xc3\xa5gsfjellet (948 moh.) 4,2 kilometer nord for Skutvik,  mens det kjente og karakteristiske Hamar\xc3\xb8yskaftet (512 moh.) ligger midt i rekken omtrent 5,3 km s\xc3\xb8rvest for grenden Hamsund._NEWLINE_Fjellene er bygd opp av den vulkanske bergarten syenitt som tilh\xc3\xb8rer Lofot-eruptivene som ogs\xc3\xa5 blant annet finnes i store deler av  Lofoten og Vester\xc3\xa5len.  Det noe ville preget skyldes at fjellene er gravd ut av botnbreer.'